Tulay nin Crimea

An Tulay nin Crimea (), inaapod man  Tulay Kerch, sarong padis na mag-abay na mga tulay, an saro apat-na-taytay na tinampo asin an saro dobleng riles na perokaril, na nahuhunat sa laba kan Kerch Strait sa pag'ultan kan Taman Peninsula nin Krasnodar Krai sa Rusya asin Kerch Peninsula nin Crimea. Tinugdok kan Rusong Pederasyon, paka sugpon nin Crimea kan paglaog kan taon 2014, an tulay nag'abot gastong ₽227.92 billion (US$3.7 billion) asin may labang 
, na mangyari ini na an pinakahalabang tulay sa Europa asin man iyo na ini an pinakahalabang tulay natugdok kan Rusya.  

Kan Enero 2015, an multibilyon-dolyar na kontrata sa pagtugdok sa tulay iginawad sa Stroygazmontazh, sarong kompanya sa konstruksyon na pagsasadiri ni Arkady Rotenberg asin kan saiyang tugang na si Boris. An konstruksyon nagpoon kan Pebrero 2016 An tulay na tinampo piginaguraran ni Rusong Presidenteng si Vladimir Putin kan 15 Mayo 2018. Ini nagbukas para sa mga awto kan 16 May asin para sa mga trak kan 1 Oktobre. An riles na tulay piginaguraran kan 23 Desyembre 2019 asin an enot na tren nagbaktas ikaduwang aldaw kaini. An tulay binuksan para sa pangargang tren kan 30 June 2020. Sa total, an trapik nagbilang na nin 36,393 mga awto, natala kan 15 August 2020.

An tulay pigngaranan na "Crimean Bridge" ta iyo an guminana sa on-line na botohan kan Desyembre 2017, sunod an "Karch  Bridge" asin ikatolo an "Unification Bridge.

Pagpaboag
Kan 8 Oktobre 2022, sarong pagbuag nangyari sa lansangan haling Rusya pasiring Crimea, na nagkawsa na parte kan tulay an magrampaog asin nagkawsa nin kalayo sa riles na tulay. Kan 23 Pebrero 2023, an gobyerno nin Rusya nag'anunsyo na an tulay na tinampo bukas na sa normal na trapik, asin kan 5 Mayo, ini nag'anunsyo na an riles na tulay entero nang binuksan para sa mga tren.

Kan 17 Hulyo 2023, saro naman na pagbuag nangyari sa tulay na tinampo, na nagfkwasa an sarong seksyon magrampahog. Igwang mga bakong opisyal na report na an duwang pagbuag kan Oktobre 2022 asin Hulyo 2023 an may kagigibohan iyo an  Ukranya.

Toltolan

Kategorya:Mga Tulay sa Rusya